ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2021-  11265 /22.04.2021
RAPORT DE SPECIALITATE

privind  atribuirea în folosință gratuită a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractului de comodat  
Prin cererea înregistrată cu nr. CCT2021-000041/21.04.2021, DIRECŢIA DE ASISTENŢĂ SOCIALĂ A MUNICIPIULUI TIMIŞOARA, serviciu public de interes local, care funcţionează sub autoritatea Consiliului Local al Municipiului Timişoara, solicită, închierea unui contract de comodat pentru spațiile situate în Timișoara, Blv. 16 dec.1989, nr.13, atribuite prin HCLMT nr.399/31.10.2017.

Imobilul situat în Timişoara, Blv. 16 dec.1989, nr.13, etaj P, SAD 1, identificat prin CF nr.410770-C1-U5,  Nr. CF vechi 145038, Top: 12213/I este în Proprietatea Sfatului Popular al Orașului Timișoara și este înregistrat în evidența patrimonială a Municipiului Timișoara, cu nr. de inventar S. 23115.01 și valoarea de inventar  206,428.00 lei. 

Imobilul situat în Timişoara, Blv. 16 dec.1989, nr.13, etaj P, SAD 2, identificat prin CF nr.410770-C1-U6,  Nr. CF vechi 145038, Top: 12213/II este în Proprietatea Sfatului Popular al Orașului Timișoara și este înregistrat în evidența patrimonială a Municipiului Timișoara, cu nr. de inventar S. 23116.01 și valoarea de inventar  162,903.00lei. 

Misiunea Direcţiei de Asistenţă Socială a Municipiului Timişoara este de a servi interesul comunităţii în realizarea la nivelul municipiului a măsurilor de asistenţă socială în domeniul protecţiei copilului, familiei, persoanleor vârstnice, persoanelor cu dizabilităţi şi altor persoane, grupuri sau comunităţi aflate în nevoie socială .
Pentru îndeplinirea obiectivelor în mod eficient, cu privire la gestionarea şi acordarea de beneficii în asistenţa socială şi servicii sociale persoanelor eligibile, Direcţia de Asistenţă Socială a Municipiului Timişoara elaborează politici şi strategii, derulează proiecte de dezvoltare comunitară şi colaborează cu organizaţii ale societăţii civile şi alte entităţi din comunitate. De asemenea, se impune respectarea standardelor minime obligatorii din legsilaţa specifică, în vederea menţinerii acreditărilor licenţiate obţiunte pentru serviciile sociale oferite. 
Menționăm, faptul că solicitarea atribuirii în folosință gratuită, este în vederea realizării de intervenții de reabilitare inclusiv a spațiilor interioare, investiții și reparații curente, prin accesarea de fonduri europene pentru proiectul PRO Freidorf – Incluziune Socială și parteneriat activ pentru combaterea marginalizării.


Prin HCL 128/13.04.2021a fost aprobată depunerea fișei de proiect „PRO Freidorf – Incluziune Socială și parteneriat activ pentru combaterea marginalizării” în vederea accesării de finanțare nerambursabilă acordată de Grupul de Acțiune Locală Freidorf prin intermediul Programului Operațional Capital Uman. Proiectul are ca obiectiv reducerea marginalizării și excluziunii sociale pentru 511 persoane vulnerabile care au domiciliul/locuiesc în zona urbană delimitată prin Strategia de Dezvoltare Locală Freidorf și propune dezvoltarea și furnizarea de servicii sociale de asistență comunitară prin utilizarea, după reabilitare, a spațiului situat la adresa Timișoara, str. 16 Decembrie 1989, nr.13.

Raportat la HCLMT NR.399/ 31.10.2017 prin care a fost aprobată atribuirea în folosință gratuită a unor spații pe o perioadă de 10 ani, către  DIRECȚIA DE ASISTENȚĂ SOCIALĂ A MUNICIPIULUI TIMIȘOARA și faptul că nu s-a încheiat contractul de comodat, considerăm necesară emitera unui nou HCL urmată de închierea contractului de comodat. 

Pentru necesitatea emiterii unui nou HCL, menționăm și modoficările legislative intervenite conform  OUG 57/2019 privind Codul Administrativ care în art 349, prevede:
“Articolul 349 Conţinutul actului prin care se realizează darea în folosinţă gratuită Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele:

a) datele de identificare a bunului şi valoarea de inventar a acestuia;
b) în cazul bunurilor cu regim special, indicarea reglementărilor legale specifice privind paza şi protecţia;
c) destinaţia bunului;
d) durata pentru care se acordă folosinţa gratuită;
e) termenul la care se va realiza predarea-primirea materială a bunului;
f) obligaţiile instituţiei de utilitate publică beneficiară;
g) entitatea care suportă cheltuielile de întreţinere a bunului, potrivit destinaţiei sale;
h) modalităţi de angajare a răspunderii şi sancţiuni.”
În conformitate cu art.136 din Codul Administrativ coroborat cu PO-53, proiectele de hotărâri pot fi inițiate de Primar, de consilieri locali sau de cetățeni, iar elaborarea acestora se face cu sprijinul compartimentelor de resort din cadrul aparatului de specialitate  al primarului.

Precizăm faptul că odata cu adoptarea în Conslilui Local al Municpiului Timişoara, al Hotărârii privind  atribuirea în folosință gratuită a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractului de comodat se elimina punctul 8 din Anexa la HCLMT NR. 399 din 31.10.2017.  

Având în vedere Referatul pentru aprobarea proiectului nr.  SC2021-  11265 /22.04.2021 a Primarului Municipiului Timişoara şi Proiectul de hotărâre privind  atribuirea în folosință gratuită a spațiilor din Timișoara, Blv.16 dec. 1989, nr.13, SAD 1 și SAD 2 , către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractului de comodat . 


Situaţia imobilului din Timişoara, a fost verificată prin adresele :

- CCT2021- 000041/22.04.2021 Compartimentul Administrare Fond Funciar;

- CT2021- 000041/22.04.2021- Serviciul Juric; 

- CCT2021-000041/22.04.2021  Biroul Clădiri Terenuri II Vest;


Propunem aprobarea modelului cadru de contract de comodat, conform anexei, care va face parte integrantă din prezenta hotărâre.


Pentru a putea răspunde cerinţelor solicitate de către DIRECŢIA DE ASISTENŢĂ SOCIALĂ A MUNICIPIULUI TIMIŞOARA, a nevoilor cetăţenilor şi având  în vedere prevederile legale, apreciem că proiectul de hotărâre privind  atribuirea în folosință gratuită a spațiilor din Timișoara, Blv.16 dec. 1989, nr.13, SAD 1 și SAD 2, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA și încheierea contractului de comodat, pe o perioadă de 5 ani, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

